Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren

(2022/C 444/09)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ENHEDSDOKUMENT

»De Voerendaalse Bergen«

PDO-NL-02776

Ansøgningsdato: 10.6.2021

1. Produktets betegnelse

De Voerendaalse Bergen

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

1. VINKATEGORI 1: Vin. Vintype: hvidvin, tør

Druesorter: de hvide druesorter på sortslisten

Organoleptiske kendetegn:

Smag: blød og harmonisk smag, en eftersmag af pære og melon eller, alt efter sorten, en mere frugtagtig (abrikos/æble) og let krydret (muskatnød/mandel) smag

Farve: lysegul

Duft: frugtagtige aromaer, let krydret med blomsternoter

Analytiske kendetegn:

Sukkerindhold: 0-9 gram pr. liter

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10 Minimalt totalt syreindhold 79,8 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. VINKATEGORI 1: Vin. Vintype: hvidvin, sød/halvsød

Druesorter: de hvide druesorter på sortslisten

Organoleptiske kendetegn:

Smag: en smag af ananas og pære

Farve: gul

Duft: blomsteragtig bouquet med et strejf af honning

Analytiske kendetegn:

Sukkerindhold: 30-100 gram pr. liter.

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9,5 Minimalt totalt syreindhold 79,8 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

3. VINKATEGORI 1: Vin. Vintype: rosévin, tør

Druesorter: de røde druesorter på sortslisten

Organoleptiske kendetegn:

Smag: røde bær: blåbær, hindbær, vilde jordbær

Farve: svagt lyserød/rød

Duft: aromatiske røde bær

Analytiske kendetegn:

Sukkerindhold: 0-9 gram pr. liter

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10 Minimalt totalt syreindhold 79,8 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4. VINKATEGORI 1: Vin. Vintype: rødvin

Druesorter: de røde druesorter på sortslisten

Organoleptiske kendetegn:

Smag: røde bær, såsom blåbær, hindbær og kirsebær

Farve: mellemrød/rød

Duft: røde bær: blåbær, hindbær og kirsebær

Analytiske kendetegn:

Sukkerindhold: 0-4 gram pr. liter

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11 Minimalt totalt syreindhold 66,5 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. VINKATEGORI 1: Vin. Vintype: rødvin, tør, lagret på træfade

Druesorter: de røde druesorter på sortslisten

Organoleptiske kendetegn:

Smag: en let smag af vanilje, mens kirsebær og bær er dominerende

Farve: rød/lyslilla

Duft: røde frugter: kirsebær og bær

Analytiske kendetegn:

Sukkerindhold: 0-4 gram pr. liter

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11 Minimalt totalt syreindhold 66,58 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

6. VINKATEGORI 5: Vintype: mousserende kvalitetsvin, hvid

Druesorter: de hvide druesorter på sortslisten

Organoleptiske kendetegn:

Smag: frugtagtige og krydrede noter, såsom fersken og mango, med et fint skum

Farve: lysegul

Duft: frugtagtige aromaer, let krydret med blomsternoter

Analytiske kendetegn:

Sukkerindhold: 6-12 gram pr. liter

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10 Minimalt totalt syreindhold 79,89 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

7. VINKATEGORI 5: Vintype: mousserende kvalitetsvin, rosé og rød

Druesorter: de røde druesorter på sortslisten

Organoleptiske kendetegn:

Rosé:

Smag: røde frugter, blåbær og vilde jordbær samt en let eftersmag af hyben og hindbær, med et fint skum

Farve: svagt laksefarvet

Lugt: aromatiske røde bær

Rød:

Smag: kirsebær og blåbær, med et fint skum

Farve: mellemrød/rød

Duft: kirsebær/blåbær

Analytiske kendetegn: Sukkerindhold: 6-12 gram pr. liter

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10 Minimalt totalt syreindhold 79,89 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a. Væsentlige ønologiske fremgangsmåder

For alle vinkategorier/vintyper

Særlig ønologisk fremgangsmåde

Anvendelsen af træ er tilladt til at understøtte vinens smagsprofil, hvis det er nødvendigt.

VINKATEGORI: 1. Vin: Vintype: hvidvin

Særlig ønologisk fremgangsmåde

Koldgæring ved under 20 °C (undtagelser: temperaturstigning ved gæringens begyndelse og vine, der har svært ved at gære).

VINKATEGORI: 1. Vin: Vintype: hvidvin, sød/halvsød

Særlig ønologisk fremgangsmåde

Koldgæring ved under 20 °C (undtagelser: temperaturstigning ved gæringens begyndelse og vine, der har svært ved at gære).

VINKATEGORI: 1. Vin: Vintype: rosévin

Særlig ønologisk fremgangsmåde

Koldgæring ved under 20 °C (undtagelser: temperaturstigning ved gæringens begyndelse og vine, der har svært ved at gære).

Kold udblødning på skallerne for at udvinde roséfarven.

VINKATEGORI: 1. Vin: Vintype: rødvin

Særlig ønologisk fremgangsmåde

Maskgæring i mindst 4 dage.

VINKATEGORI: 5. Mousserende kvalitetsvin: Vintype: hvidvin

Særlig ønologisk fremgangsmåde

Eftergæring på flaske efter den traditionelle metode.

VINKATEGORI: 5. Mousserende kvalitetsvin: Vintype: rødvin og rosévin

Særlig ønologisk fremgangsmåde

Eftergæring på flaske efter den traditionelle metode.

Kold udblødning på skallerne for at udvinde roséfarven for rosévinens vedkommende.

Vintype: rødvin, tør, lagret på træfade

Særlig ønologisk fremgangsmåde

Maskgæring i mindst 4 dage.

Lagring på træfade i 8-24 måneder.

b. Maksimale udbytter

1. Auxerrois 65 hektoliter pr. hektar

2. Reichensteiner 85 hektoliter pr. hektar

3. Bacchus 75 hektoliter pr. hektar

4. Müller Thurgau 70 hektoliter pr. hektar

5. Riesling 55 hektoliter pr. hektar

6. Solaris 55 hektoliter pr. hektar

7. Pinot Noir 50 hektoliter pr. hektar

8. Monarch 75 hektoliter pr. hektar

9. Dornfelder 75 hektoliter pr. hektar

6. Afgrænset geografisk område

Oprindelsesområdet for »De Voerendaalse Bergen« er et bakkeområde, hvor følgende bakker er beliggende: »De Fromberg«, »De Vrakelberg«, »Vrouweheide«, »Daelsberg«, »Welterberg« og »Kunderberg«.

Det afgrænsede geografiske område ligger i udkanten af kommunen Voerendaal (i syd-sydøstlig retning). Kommunen Voerendaal er opdelt i tre områder: ådalsområdet, et enkelt fladt plateau og bakkeområdet.

Områdets størrelse er ca. 900 hektar.

7. Druesort(er)

Auxerrois B

Bacchus B

Dornfelder N

Monarch

Müller Thurgau B

Pinot Noir N

Reichensteiner B

Solaris

8. Tilknytning til det geografiske område

Vinens terroir, dvs. alle de faktorer, der har indflydelse på vinmarkernes vinstokke, har stor indvirkning på vinens kvalitet. Inden for det afgrænsede geografiske område for »De Voerendaalse Bergen« bidrager alle aspekter af terroiret — klimaet, beliggenheden, jordbunden, dyrkningen af vinmarkerne, udvælgelsen af sorter og vinfremstillingsprocessen — til kvaliteten af vinene i begge kategorier (1. Vin og 5. Mousserende kvalitetsvin).

Klima

Antallet af solskinstimer, temperaturen og nedbørsmængden gør klimaet særlig velegnet til druedyrkning.

Huglin-indekset i »De Voerendaalse Bergen« (den sydlige del af Limburg), hvis gennemsnit var 1 772 fra 2016 til 2020, bekræfter dette, og det samme gør antallet af solskinstimer i denne periode, hvis gennemsnit lå på 7,2 timer om dagen, hvilket er 1,3 timer mere end fra 1996 til 2000 (ifølge data fra det kongelige nederlandske meteorologiske institut).

Beliggenhed

De skråninger, som vinmarkerne er beliggende på, har en hældning på mellem 17 % og 23 % og er sydvendte, hvilket er en ideel kombination, når det gælder om at udnytte solen fuldt ud, mens druerne modner.

Jordbund

De unikke kendetegn for oprindelsesområdet (bakkeområdet i kommunen Voerendaal) skyldes en kombination af:

— kalkstensskråninger

— bakkernes hældning, der går fra 17 % til 23 %, med en sydvendt eksponering, der giver optimalt solskin.

Hovedbestanddelene i disse kalkstensskråninger er først og fremmest kalksten i de øverste og nederste jordlag samt lerjord, der indeholder flint og grus.

Jordbundstyperne, fugtigheden i leret og kalkstenene udgør tilsammen en ideel kombination, som gør det muligt for vinstokkene at producere gode, fyldige vine.

Kalkstensjorden giver også vinene deres let mousserende karakter.

Dyrkning af vinmarkerne

— Fjernelse af klaser og blade.

— En nøjagtig planlægning af høsttidspunktet (med hensyn til sukkerindhold/syreindhold/aroma) resulterer først og fremmest i druer, der gør det muligt at fremstille friske/frugtagtige mousserende vine.

— Valget af druesorter er afgørende for at opnå druer med en optimal modenhed. Med deres lidt tidligere modning er de druesorter, der anvendes i oprindelsesområdet for »De Voerendaalse Bergen« velegnede til et nordligt klima.

Oplysninger om de foranstaltninger, der træffes af mennesker:

— Beskæring: Det anvendte beskæringssystem er Guyot-systemet, og i juli/august fjernes bladene fra den ene side af klaseområdet for hvide druers vedkommende og fra begge sider for røde druers vedkommende. Bladene fjernes for at fremme sunde klaser, bekæmpe botrytis og fremskynde tørringen ved dug og efter regn.

— For at sikre en optimal modning fjernes klaserne fra små skud (under den øverste tråd) for hvide druers vedkommende. For røde druers vedkommende fjernes der navnlig klaser, hvor modningens start er forsinket (dvs. som er længe om at blive røde), og små klaser. Derved koncentreres modningen i de tilbageværende gode klaser.

— Høsten foretages manuelt, og de dårlige klaser fjernes med det samme, så de gode klaser bevares til vinfremstillingen. Høsttidspunktet bestemmes af druernes sukkerindhold, syreindhold og navnlig aromaer. En god balance mellem disse værdier er nødvendig for at opnå en vin, som er harmonisk og fuld af smag, og i den forbindelse er druernes sundhed også vigtig.

Vinfremstilling

Vinfremstillingsmetoderne har fokus på at bevare de primære aromaer og den friske syrlighed, som giver de karakteristiske skarpe og frugtagtige vine, der er typiske for de mousserende vine og for hvid- og rosévinene. Den periode, hvor de opbevares og lagres på fade, gør rødvinene fyldige og bløde.

Det kan opsummeres som følger:

Vinmarkernes karakteristika (jordbund, klima og beliggenhed) giver alle forudsætningerne for at fremstille attraktive frugtagtige og mousserende vine.

For de stille vines vedkommende giver dette sig udtryk i frugtagtige hvidvine og rosévine. Rødvinene har en aroma af røde frugter, hvor kirsebær og bær er dominerende i munden. Kalkstensjorden giver de mousserende vine en blød, behagelig og dejlig syrlighed i munden.

9. Andre vigtige betingelser (emballering, mærkning og andre krav)

Retlig ramme:

EU-bestemmelser

Type supplerende betingelse:

Yderligere bestemmelser om mærkning

Beskrivelse af betingelsen:

Navn på et mindre område

Hvis 85 % af druerne stammer fra et af de mindre områder inden for oprindelsesområdet, kan navnet på det mindre område anvendes sammen med navnet på oprindelsesområdet. Dette er tilfældet for »De Fromberg« og »De Vrakelberg«.

Link til produktspecifikationen

https://www.rvo.nl/sites/default/files/2021/01/Productdossier%20BOB%20De%20Voerendaalse%20Bergen.pdf

(1) EUT L 347 af 20.12.2013, s. 671.